**C.7 ผลและกระบวนการบริหารจัดการด้านกายภาพ**

|  |  |  |  |
| --- | --- | --- | --- |
| **C.7.3 :** | **มีการจัดหา บำรุงรักษา ให้บริการ และประเมินผลการจัดหา บำรุงรักษา และให้บริการทรัพยากรในห้องสมุด เพื่อให้มีความเพียงพอ พร้อมใช้ ทันสมัย และตอบสนองความต้องการจำเป็นของการจัดการเรียนการสอนและการพัฒนาการเรียนรู้ของผู้เรียน** | | |
| **ปีที่ใช้ในการประเมิน** | | **:** | ปีงบประมาณ 2566 |
| **ผู้รับผิดชอบ Criteria** | | **:** | ฐิติชญาณ์ ก๋าคำ กัลย์ธีรา ทาเขียว |
| **หน่วยงาน** | | **:** | สำนักหอสมุด |

**ผลการดำเนินงาน :**

สำนักหอสมุดเป็นศูนย์กลางสนับสนุนการเรียนรู้ของมหาวิทยาลัย โดยมีพันธกิจหลักในการส่งเสริม สนับสนุนนักศึกษา อาจารย์ นักวิจัย และบุคลากรให้เป็นผู้ที่ทันสมัย ทันต่อโลกที่มีการเปลี่ยนแปลงในศตวรรษที่ 21st สำนักหอสมุดจึงมีภารกิจหลักในการจัดหา รวบรวมจัดเก็บ และให้บริการทรัพยากรสารสนเทศในรูปแบบตัวเล่มและรูปแบบดิจิทัล รวมถึงสื่อการเรียนรู้ที่หลากหลายและทันสมัย ให้ครอบคลุมทุกหลักสูตรที่มีการเรียนการสอนในมหาวิทยาลัย มีการให้บริการและส่งเสริมการเรียนรู้ในด้านการศึกษา ค้นคว้า และวิจัยแก่นักศึกษาทุกระดับ อาจารย์ นักวิจัย บุคลากร และจัดพื้นที่เพื่อส่งเสริมและสนับสนุนการเรียนรู้แก่นักศึกษา โดยมีการจัดทำแผนปฏิบัติงานสำนักหอสมุดเพื่อกำหนดโครงการ/กิจกรรม ที่สอดคล้องกับแผนยุทธศาสตร์ของมหาวิทยาลัย ในการสนับสนุนการเรียนรู้ของนักศึกษา เพื่อให้นักศึกษามีคุณสมบัติที่พึงประสงค์ตามผลการเรียนรู้ของแต่ละหลักสูตร และศักยภาพทางอาชีพ เท่าทันต่อการเปลี่ยนแปลง สำนักหอสมุดจึงมุ่งมั่นพัฒนาองค์กรให้เป็น Smart Library ที่สนับสนุนการเรียนการสอน การวิจัย และส่งเสริมการเรียนรู้ตลอดชีวิต จาก[นโยบายการบริหารงานและแนวทางพัฒนาของสำนักหอสมุดในการพัฒนาห้องสมุดให้เป็นห้องสมุดดิจิทัล](https://maejo.link?L=d0Fh) ในระยะ 4 ป (12 ก.ค. 2565 - 11 ก.ค. 2569) และให้สอดคล้องกับความก้าวหน้าของเทคโนโลยีสารสนเทศและการสื่อสาร ตลอดจนได้มี[การจัดทำแผนปฏิบัติงาน สำนักหอสมุด ประจำปีงบประมาณ 2566](https://erp.mju.ac.th/openFile.aspx?id=NjM3NzYx&method=inline) เพื่อตอบสนองความต้องการจำเป็นของการจัดการเรียนการสอน การเรียนรู้และการวิจัย การพัฒนาการเรียนรู้ของผู้เรียน เพื่อให้สำนักหอสมุดก้าวสู่การเป็น Digital Library ที่สามารถสนับสนุนการใช้บริการ  
ทั้ง 3 พื้นที่ ได้แก่ มหาวิทยาลัยแม่โจ้ เชียงใหม่ มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร

**ด้านการจัดซื้อจัดหาทรัพยากรสารสนเทศ** สำนักหอสมุด มีการดำเนินการจัดซื้อจัดหาทรัพยากรสารสนเทศตาม[แผนการบริหารจัดการทรัพยากรสารสนเทศ](https://maejo.link?L=cg1U)และ[นโยบายการจัดหาทรัพยากรสารสนเทศ](https://maejo.link?L=AFn8) โดยมีการจัดสรรงบประมาณตาม[แผนพัฒนาทรัพยากรสารสนเทศอิเล็กทรอนิกส์ สำนักหอสมุด ระยะ 5 ปี (พ.ศ. 2566- 2570)](https://erp.mju.ac.th/openFile.aspx?id=NjM3NzYy&method=inline) เพื่อสนับสนุนการศึกษาและการเรียนรู้ให้สอดคล้องกับหลักสูตรที่มีการเรียนการสอนในมหาวิทยาลัยและสนับสนุนการค้นคว้าวิจัย ซึ่งการจัดสรรงบประมาณมุ่งเน้นการพัฒนาทรัพยากรสารสนเทศในรูปแบบอิเล็กทรอนิกส์ (E-Resources) เป็นไปตาม[กระบวนการจัดหาฐานข้อมูลอิเล็กทรอนิกส์ (ฐานข้อมูล วารสารอิเล็กทรอนิกส์ หนังสืออิเล็กทรอนิกส์) และเครื่องมือสนับสนุนการวิจัย](https://erp.mju.ac.th/openFile.aspx?id=NjM2NDY5&method=inline) ซึ่งมีการกำหนดตัวชี้วัดความสำเร็จของกระบวนการดังกล่าว คือ ร้อยละของทรัพยากรสารสนเทศประเภทอิเล็กทรอนิกส์ที่จัดซื้อสอดคล้องกับหลักสูตรการเรียนการสอน [โดยมีผลลัพธ์ 5 คะแนน (ร้อยละ 100)](https://maejo.link/?L=gn0U) ทั้งนี้ผู้รับบริการสามารถเสนอแนะรายชื่อทรัพยากรสารสนเทศที่ต้องการเข้ามายังสำนักหอสมุด ผ่านช่องทางออนไลน์ ได้แก่ [แบบฟอร์มเสนอซื้อออนไลน์](https://maejo.link?L=2Tnm) กล่องข้อความใน [Facebook MJU Library](https://www.facebook.com/mjulibrary) โดยมีการสำรวจความต้องการของผู้รับบริการสำหรับการคัดเลือกหนังสือ/หนังสืออิเล็กทรอนิกส์ เพื่อจัดซื้อให้สอดคล้องกับหลักสูตรการเรียนสอนของมหาวิทยาลัย อีกทั้งยังมีการจัดโครงการ Maejo Book Fair ขึ้นเป็นประจำทุกปี เพื่ออำนวยความสะดวกให้อาจารย์ นักศึกษา และบุคลากร สามารถเลือกซื้อหนังสือที่เกี่ยวข้องกับสาขาวิชาได้สะดวกมากขึ้น โดยสามารถคัดเลือกหนังสือและหนังสืออิเล็กทรอนิกส์ผ่านเว็บไซต์ <https://lib.mju.ac.th/purchaseonline/>   
โดยการเสนอซื้อผ่านระบบออนไลน์นี้รองรับความต้องการของนักศึกษา อาจารย์ บุคลากรจากทุกคณะและทุกหลักสูตรที่  
เปิดสอนในมหาวิทยาลัยแม่โจ้ รวมถึง มหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร ด้วย ทั้งนี้ทรัพยากรสารสนเทศที่มีการจัดซื้อจากการเสนอซื้อนั้นจะได้ตรงกับความต้องการ มีความทันสมัย และเพียงพอต่อการจัดการเรียนการสอนและการพัฒนาของผู้เรียน โดยสำนักหอสมุดได้มี[การจัดสรรงบประมาณให้ครอบคลุมกับทุกคณะ/สาขา](https://erp.mju.ac.th/openFile.aspx?id=NjQ2ODEw&method=inline) ตามงบประมาณที่สำนักหอสมุดได้รับจัดสรรประจำปี

นอกจากนี้ สำนักหอสมุด โดยหัวหน้าฝ่ายพัฒนาทรัพยากรสารสนเทศ ได้มีการรายงานผลแผนการบริหารจัดการทรัพยากรสารสนเทศต่อที่ประชุมคณะกรรมการบริหารสำนักหอสมุดทุก [6 เดือน](https://erp.mju.ac.th/openFile.aspx?id=NjM3NzU4&method=inline) และ [12 เดือน](https://erp.mju.ac.th/openFile.aspx?id=NjM3NzU5&method=inline) เพื่อพิจารณาหาแนวทาง  
การปรับปรุง/แก้ไข/พัฒนา อีกทั้งได้จัดทำ[การศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2566](https://lib.mju.ac.th/e-office/doccenter/file/2023/0001346.pdf) เพื่อสำรวจความคาดหวังและความพึงพอใจต่อคุณภาพบริการ: ด้านลักษณะทางกายภาพ ในหัวข้อ หนังสือ วารสาร ฐานข้อมูล เครื่องมือสนับสนุนการวิจัย ฯลฯ มีความหลากหลาย ทันสมัย เพียงพอ เข้าถึงได้ง่าย พร้อมใช้งานอยู่เสมอและตรงกับความต้องการ ซึ่งมีผลการประเมิน ดังนี้ 1) ความคาดหวังของผู้รับบริการ มีค่าเฉลี่ย 4.43 อยู่ในระดับ มากที่สุด และ 2) ความพึงพอใจของผู้รับบริการ มีค่าเฉลี่ย 4.34 อยู่ในระดับ มากที่สุด และได้นำข้อเสนอแนะที่ได้รับจากการศึกษาดังกล่าวนำเสนอในคราวการประชุมคณะกรรมการบริหารสำนักหอสมุด ครั้งที่ 2/2567 วันที่ 28 พฤศจิกายน 2566 ระเบียบวาระที่ 3 เรื่องแจ้งเพื่อทราบ ข้อ 3.1.2 เรื่องสรุปผลการรับฟังเสียงผู้รับบริการ ประจำปีงบประมาณ 2566 และระเบียบวาระที่ 4 เรื่องพิจารณา ข้อ 4.8 พิจารณา[ข้อเสนอ/ความคิดเห็นที่ได้รับจากการรับฟังเสียงผู้รับบริการ ด้านทรัพยากร](https://erp.mju.ac.th/openFile.aspx?id=NjQ2Nzg0&method=inline) เพื่อการพัฒนาและปรับปรุงตามข้อเสนอแนะที่ได้รับ

สำหรับผลการประเมิน[ความคาดหวังและความพึงพอใจต่อคุณภาพบริการของห้องสมุดมหาวิทยาลัยแม่โจ้-แพร่ เฉลิมพระเกียรติ ประจำปี 2566](https://erp.mju.ac.th/openFile.aspx?id=NjIzMDk3&method=inline)  ด้านลักษณะทางกายภาพ ประเด็น หนังสือ วารสาร ฐานข้อมูล เครื่องมือสนับสนุนการวิจัย ฯลฯ มีความหลากหลาย ทันสมัย เพียงพอ เข้าถึงได้ง่าย พร้อมใช้งานอยู่เสมอ และตรงกับความต้องการ พบว่า มีค่าเฉลี่ยความพึงพอใจ 3.68 อยู่ในระดับมาก และผลการประเมิน[ความคาดหวังและความพึงพอใจต่อคุณภากบริการของห้องสมุดมหาวิทยาลัยแม่โจ้-ชุมพร ประจำปี 2566](https://erp.mju.ac.th/openFile.aspx?id=NjIzMDk4&method=inline) ด้านลักษณะทางกายภาพ ประเด็น หนังสือ วารสาร ฐานข้อมูล เครื่องมือสนับสนุนการวิจัย ฯลฯ มีความหลากหลาย ทันสมัย เพียงพอ เข้าถึงได้ง่าย พร้อมใช้งานอยู่เสมอ และตรงกับความต้องการ พบว่า มีค่าเฉลี่ยความพึงพอใจ 4.46 อยู่ในระดับมากที่สุด

นอกจากนั้นแล้ว สำนักหอสมุด ยังได้ดำเนินการผลิตทรัพยากรสารสนเทศอิเล็กทรอนิกส์ ดังนี้ 1) เก็บรวบรวมคลังปัญญามหาวิทยาลัยที่เป็นผลงานวิชาการของอาจารย์ นักศึกษา นักวิจัย นักวิชาการ และบุคลากรของมหาวิทยาลัยแม่โจ้ ได้แก่ วิทยานิพนธ์ ดุษฎีนิพนธ์ รายงานการค้นคว้าอิสระ รายงานการวิจัย ฯลฯ โดยเก็บรักษา แสดง และให้การเข้าถึงในรูปแบบออนไลน์ให้เป็นประโยชน์แก่สาธารณะ [ตามกระบวนการแปลงเอกสารจดหมายเหตุเป็นรูปแบบไฟล์ดิจิทัล](https://erp.mju.ac.th/openFile.aspx?id=NjM2NDY2&method=inline) ผ่านแพลตฟอร์ม <http://ir.mju.ac.th/dspace/> ซึ่งมีการกำหนดตัวชี้วัดความสำเร็จของกระบวนการดังกล่าว คือ จำนวนของการนำไฟล์ดิจิทัลออกเผยแพร่ โดยมีผลลัพธ์ 5 คะแนน   
(ไม่เกิน 1.5 วัน) และให้ความรับรองในการเข้าถึงในระยะยาว (Archiving) ตามหลักการอนุรักษ์ข้อมูลจดหมายเหตุ เพื่อให้ผู้ใช้บริการสามารถเข้าถึงคลังปัญญามหาวิทยาลัยได้สะดวกและถือเป็นการอนุรักษ์ข้อมูลจดหมายเหตุดิจิทัลอีกด้วย 2) [การสร้างคอลเล็กชั่นพิเศษ](https://archives.mju.ac.th/web/) ด้วยการรวบรวมข้อมูลจากเอกสาร สิ่งพิมพ์ รวมถึงการลงพื้นที่เพื่อการสัมภาษณ์ปราชญ์ และผู้มีความรู้ในด้านต่างๆ แล้วนำข้อมูลมาเรียบเรียงและเผยแพร่ในรูปแบบออนไลน์ ได้แก่ (1) จดหมายเหตุมหาวิทยาลัยแม่โจ้ เป็นการรวบรวมเอกสาร สิ่งพิมพ์ ที่แสดงถึงประวัติ และพัฒนาการของมหาวิทยาลัยแม่โจ้ (2) ฐานข้อมูลรางวัลเกียรติยศ ที่รวบรวมข้อมูลเกี่ยวกับการได้รับรางวัลของ นักศึกษา อาจารย์ และบุคลากร ของมหาวิทยาลัยแม่โจ้ (3) คอลเล็คชั่นรวบรวมข้อมูลที่แสดงถึงพัฒนาการด้านการเกษตรในภาคเหนือ ข้อมูลด้านศิลปวัฒนธรรม และภูมิปัญญาด้านการเกษตรภาคเหนือ (4) ฐานข้อมูลองค์ความรู้มหาวิทยาลัยแม่โจ้ รวบรวมองค์ความรู้ ผลงาน โครงการ นวัตกรรมของมหาวิทยาลัยแม่โจ้ (5) Oral History เป็นการรวบรวมประวัติศาสตร์จากคำบอกเล่า (6) ฐานข้อมูล SANSAI Discovery เป็นข้อมูลท้องถิ่นของอำเภอสันทราย (7) ฐานเรียนรู้ชันโรง (8) ฐานข้อมูลอาหารท้องถิ่น Local Food Discovery ที่รวบรวมข้อมูลสูตรอาหาร ข้อมูลสมุนไพรที่ใช้ในการทำอาหารในท้องถิ่นภาคเหนือ และ (9) ฐานข้อมูลเครือข่ายพิพิธภัณฑ์ชุมชน มหาวิทยาลัยแม่โจ้ ที่รวบรวมข้อมูลพิพิธภัณฑ์ชุมชน

**ด้านการบำรุงรักษา**เพื่อให้ทรัพยากรสารสนเทศดิจิทัลมีสภาพสมบูรณ์ พร้อมเข้าใช้งานอยู่เสมอ สำนักหอสมุดจึงได้มีการกำหนดแผนการบำรุงรักษาทรัพยากรสารสนเทศไว้ใน[แผนการให้บริการทรัพยากรสารสนเทศ](https://maejo.link/6FPG) ตาม[กระบวนการบำรุงรักษาทรัพยากรสารสนเทศประเภทอิเล็กทรอนิกส์](https://erp.mju.ac.th/openFile.aspx?id=NjM2NDY3&method=inline) ซึ่งมีการกำหนดตัวชี้วัดความสำเร็จของกระบวนการดังกล่าว คือ จำนวนวันที่ใช้ในการบำรุงรักษาทรัพยากรสารสนเทศประเภทอิเล็กทรอนิกส์ [โดยมีผลลัพธ์ 5 คะแนน (4.43 วัน)](https://maejo.link/?L=aDf9) โดยกำหนดให้มีการตรวจสอบลิงก์และการเข้าถึงฐานข้อมูลอิเล็กทรอนิกส์เป็นประจำตามระยะเวลาที่กำหนด เพื่อตรวจสอบความต่อเนื่อง ให้สามารถเข้าใช้งานได้ตลอดเวลา และถ้าหากพบปัญหาในการเข้าถึงฐานข้อมูลอิเล็กทรอนิกส์ ไม่ว่าจะเข้าถึงจากมหาวิทยาลัยแม่โจ้ พื้นที่ใดก็ตาม เมื่อทางสำนักหอสมุดรับทราบถึงปัญหาแล้วจะดำเนินการประสานงานติดต่อกับสำนักพิมพ์/ตัวแทนจำหน่ายเพื่อการแก้ไขและปรับปรุงในทันที นอกจากนี้ สำนักหอสมุดยังได้ติดตั้งเครื่องตรวจจับสัญญาณแม่เหล็กไฟฟ้าบริเวณทางออก เพื่อใช้สำหรับป้องกันการนำทรัพยากรสารสนเทศออกไปนอกห้องสมุดโดยไม่ผ่านการยืม โดยเครื่องดังกล่าวจะทำหน้าที่ตรวจจับและแสดงสัญญาณเตือนการนำหนังสือออกนอกสำนักหอสมุดโดยไม่ได้รับการยืมจากเจ้าหน้าที่ และมีการกำหนดให้การบำรุงรักษาเครื่องตรวจจับสัญญาณแม่เหล็กไฟฟ้าเป็นประจำทุกปี แต่ในส่วนของห้องสมุดมหาวิทยาลัยแม่โจ้-แพร่ เฉลิมพระเกียรติ และมหาวิทยาลัยแม่โจ้-ชุมพร นั้น การติดตั้งเครื่องตรวจจับสัญญาณแม่เหล็กไฟฟ้าบริเวณทางออก เป็นไปตามนโยบายการบริหารจัดการของพื้นที่นั้นๆ

**ด้านการให้บริการทรัพยากรสารสนเทศ** สำนักหอสมุด มีการดำเนินงานตาม[แผนการให้บริการทรัพยากรสารสนเทศ](https://maejo.link/6FPG)ของฝ่ายบริการสารสนเทศ เพื่อให้บริการทรัพยากรสารสนเทศในรูปแบบต่างๆ เพื่อให้บริการได้อย่างครอบคลุม และตอบสนองความต้องการจำเป็นของการจัดการเรียนการสอนและการพัฒนาการเรียนรู้ของผู้เรียน โดยทรัพยากรสารสนเทศที่สำนักหอสมุดมีให้บริการในปัจจุบันแบ่งเป็น 2 รูปแบบ ดังนี้

1. บริการทรัพยากรสารสนเทศในรูปแบบตัวเล่ม สำนักหอสมุดได้รวบรวม จัดเก็บทรัพยากรสารสนเทศโดยมีการแยกประเภทและจัดหมวดหมู่ด้วยระบบทศนิยมดิวอี้ หมวด 000-999 ได้แก่ 1) หนังสือ จำนวน 198,270 เล่ม แบ่งเป็น หนังสือภาษาไทย 161,301 เล่ม หนังสือภาษาต่างประเทศ 36,969 เล่ม 2) วารสาร จำนวน 1,388 รายชื่อ แบ่งเป็นวารสารภาษาไทย 893 รายชื่อ วารสารภาษาต่างประเทศ จำนวน 437 รายชื่อ และ 3) สื่อโสตทัศนวัสดุ จำนวน 3,869 รายชื่อ ([ข้อมูล ณ วันที่ 27 พฤษภาคม 2567](https://library.mju.ac.th/2022/library-collection-statistics/)) ผู้รับบริการสามารถสืบค้นตัวเล่มที่ต้องการได้ด้วยเครื่องมือในการช่วยสืบค้นรายการทรัพยากรสารสนเทศของห้องสมุด ([OPAC : Online Public Access Catalog](https://opac.mju.ac.th/Search_Basic.aspx)) จากเครื่องคอมพิวเตอร์ที่ให้บริการที่สำนักหอสมุด หรือจากอุปกรณ์การเข้าถึงข้อมูลของตนเอง (Devices) เพื่อให้ทราบรายละเอียดว่าตัวเล่มที่ต้องการนั้นจัดเก็บอยู่ที่ใด ผู้รับบริการทั้ง 3 พื้นที่สามารถเข้าถึงตัวเล่มได้ที่อาคารสำนักหอสมุดและสามารถยืมออกนอกห้องสมุดได้ สำหรับผู้รับบริการที่อยู่ในพื้นที่ของมหาวิทยาลัยแม่โจ้-แพร่ เฉลิมพระเกียรติ และมหาวิทยาลัย  
แม่โจ้-ชุมพร สามารถใช้บริการยืมตัวเล่มที่ต้องการจากมหาวิทยาลัยแม่โจ้ เชียงใหม่ โดยการใช้บริการยืมระหว่างห้องสมุด หรือใช้[บริการ Book Delivery](https://docs.google.com/forms/d/e/1FAIpQLSdR3deAQM0W8qUGHqEuH3LN95SuMgfEL13Y4ODDgWz2thyw8Q/viewform) โดยไม่ต้องเดินทางมายังมหาวิทยาลัยแม่โจ้ เชียงใหม่ได้ด้วยเช่นกัน

2. บริการทรัพยากรสารสนเทศในรูปแบบดิจิทัล (Digital Library) สำนักหอสมุดได้จัดให้มีบริการทรัพยากรสารสนเทศรูปแบบดิจิทัล ตาม[กระบวนการการให้บริการยืมทรัพยากรสารสนเทศประเภทหนังสืออิเล็กทรอนิกส์](https://erp.mju.ac.th/openFile.aspx?id=NjM2NDY1&method=inline) ซึ่งมีการกำหนดตัวชี้วัดความสำเร็จของกระบวนการดังกล่าว คือ จำนวนครั้งที่ได้รับข้อร้องเรียนด้านการเข้าถึงหนังสืออิเล็กทรอนิกส์ [โดยมีผลลัพธ์ 5 คะแนน (0 ครั้ง)](https://erp.mju.ac.th/openFile.aspx?id=NjA4NTcw&method=inline) โดยทรัพยากรสารสนเทศอิเล็กทรอนิกส์ที่สำนักหอสมุดมีให้บริการ ประกอบด้วย 1) ฐานข้อมูลหนังสืออิเล็กทรอนิกส์ [จำนวน 12 ฐาน](https://erp.mju.ac.th/openFile.aspx?id=NjIxMTU5&method=inline) 2) วารสารออนไลน์ โดยสามารถเข้าถึงบทความแบบออนไลน์ได้จากเว็บไซต์หลักของวารสาร [จำนวน 400 รายชื่อ](https://erp.mju.ac.th/openFile.aspx?id=NjIxMTg1&method=inline) 3) ฐานข้อมูลอิเล็กทรอนิกส์ โดยมีทั้งที่สำนักหอสมุดจัดซื้อเองและสำนักงานปลัดกระทรวงการอุดมศึกษา วิทยาศาสตร์ วิจัยและนวัตกรรม จัดซื้อให้ รวม [จำนวน 30 ฐาน](https://erp.mju.ac.th/openFile.aspx?id=NjIxMTU4&method=inline) โดยผู้รับบริการทั้ง 3 พื้นที่ สามารถเข้าถึงทรัพยากรสารสนเทศในรูปแบบดิจิทัลและใช้งานโปรแกรมต่างๆ ที่สำนักหอสมุดมีให้บริการได้ตลอด 24 ชั่วโมง ผ่านดิจิทัลแพลตฟอร์ม <https://library.mju.ac.th/2022/digital-library/> ภายใต้เครือข่ายของมหาวิทยาลัย หรือหากผู้รับบริการไม่ได้อยู่ในเครือข่ายของมหาวิทยาลัยก็สามารถเข้าใช้งานได้ โดยทำการลงชื่อยืนยันตัวตนการเข้าใช้งานการสืบค้นข้อมูลนอกเครือข่ายซึ่ง สามารถทำได้ 2 วิธี คือ 1) การใช้งานผ่าน[ระบบ VPN (Virtual Private Network)](https://library.mju.ac.th/2022/offcampus/) และ 2) การใช้งานผ่าน[แพลตฟอร์ม OpenAthens](https://libmode.mju.ac.th/2020/wp-content/uploads/2018/08/OpenAthens-840x451.png) ที่ห้องสมุดมีให้บริการ เพียงเท่านี้ผู้รับบริการก็จะสามารถเข้าถึงทรัพยากรสารสนเทศที่ต้องการได้อย่างไร้ขีดจำกัด สามารถเข้าถึงได้ทุกที่ ทุกเวลา สะดวกและรวดเร็ว ทั้งนี้ สำนักหอสมุด ยังจัดให้มีเจ้าหน้าที่อำนวย  
ความสะดวกเพื่อให้บริการสำหรับผู้ที่มีความต้องการพิเศษในการใช้งานฐานข้อมูลออนไลน์ เช่น การเปิดเสียงอ่าน eBook สำหรับผู้ที่มีความบกพร่องทางการได้ยิน การขยายตัวหนังสือให้มีขนาดใหญ่ขึ้น สำหรับผู้ที่มีความบกพร่องทางการมองเห็น

และนอกจากนี้ สำนักหอสมุดยังจัดให้มี[บริการฝึกอบรม](https://libraryservices.mju.ac.th/2020/courses-reserve-library-tours/)ทั้งในรูปแบบ On Site Online และ Hybrid รวมถึงการผลิตคลิปวิดีโอ เพื่อสอนการใช้งานการสืบค้นทรัพยากรสารสนเทศ การใช้งานฐานข้อมูลอิเล็กทรอนิกส์ และการใช้งานโปรแกรม/เครื่องมือสนับสนุนการเรียนรู้ต่างๆ ที่สำนักหอสมุดมีให้บริการ ได้แก่ [1) บริการคอร์สฝึกอบรม](https://libraryservices.mju.ac.th/2020/courses-reserve-library-tours/) [2) คลิปวิดีโอของช่อง MJU LIBRARY บน Platform YouTube](https://www.youtube.com/@mjulibrary1491/videos) เพื่อส่งเสริมการเรียนรู้ให้แก่นักศึกษาให้เป็นผู้ที่มีความเป็นเลิศทางด้านวิชาการ ด้านการใช้เทคโนโลยีสารสนเทศ ด้านภาษาต่างประเทศ รวมถึงการพัฒนาทักษะการเรียนรู้ตลอดชีวิตในศตวรรษที่ 21st จากการใช้บริการต่างๆ ของสำนักหอสมุด เพื่อให้นักศึกษาสำเร็จเป็นบัณฑิตที่พึงประสงค์ และตอบสนองผลลัพธ์การเรียนรู้ ทั้ง 5 ด้าน ตามแนวทางประกาศทบวงมหาวิทยาลัย เรื่อง มาตรฐานห้องสมุดสถาบันอุดมศึกษา พ.ศ. 2544 รวมถึงบริการสนับสนุนการเรียนรู้ที่เท่าทันกับความเปลี่ยนแปลงของสังคมที่เปลี่ยนแปลงไปเพื่อตอบสนองความต้องการของผู้รับบริการ และเพิ่ม[บริการออนไลน์](https://library.mju.ac.th/2022/allservice/)ที่หลากหลายสำหรับการให้บริการห้องสมุดดิจิทัล (Digital Library) อยู่ที่ไหนก็สามารถใช้บริการห้องสมุดได้ โดยการพัฒนาระบบสารสนเทศและนำระบบเทคโนโลยีสารสนเทศที่มีอยู่มาประยุกต์ใช้สำหรับการปฏิบัติงานเพื่อสนับสนุนการให้บริการในรูปแบบออนไลน์ ส่งผลให้นักศึกษาได้รับสิ่งสนับสนุนการเรียนรู้ต่างๆ ในขณะที่ศึกษาอยู่ในมหาวิทยาลัย และเป็นบัณฑิตที่ทันต่อความก้าวหน้าทางด้านวิชาการและเทคโนโลยีสารสนเทศ ทั้งนี้ผู้รับบริการ (นักศึกษา อาจารย์ บุคลากร) ทั้ง 3 พื้นที่ สามารถใช้บริการต่างๆ ของห้องสมุดเพื่อให้เกิดผลลัพธ์การเรียนรู้ได้อย่างครบถ้วน ในด้านความร่วมมือในการให้บริการ สำนักหอสมุดได้จัดตั้งคณะทำงานข่ายงานห้องสมุดมหาวิทยาลัยแม่โจ้ ที่มีสมาชิกจากห้องสมุดคณะต่างๆ ภายในมหาวิทยาลัย และจากห้องสมุดของพื้นที่มหาวิทยาลัยแม่โจ้-แพร่ เฉลิมพระเกียรติ และห้องสมุดมหาวิทยาลัย  
แม่โจ้-ชุมพร เพื่อประสานความร่วมมือ การให้ความช่วยเหลือในการปฏิบัติงาน การจัดการห้องสมุด และความร่วมมือระหว่างห้องสมุดในด้านต่างๆ รวมถึงการใช้ทรัพยากรสารสนเทศร่วมกันเพื่อให้เกิดความคุ้มค่าต่อการใช้งาน ประหยัดงบประมาณในการจัดซื้อ ทันต่อ  
การใช้งาน โดยผู้รับบริการจาก 3 พื้นที่จะได้รับบริการที่เท่าเทียมกัน

สำนักหอสมุด โดยหัวหน้าหัวหน้าฝ่ายบริการสารสนเทศ ได้รายงานผลสถิติ/ปัญหา/อุปสรรค ต่อที่ประชุมคณะกรรมการบริหารสำนักหอสมุด [6 เดือน](https://erp.mju.ac.th/openFile.aspx?id=NjM3NzU4&method=inline) และ [12 เดือน](https://erp.mju.ac.th/openFile.aspx?id=NjM3NzU5&method=inline) เพื่อพิจารณาหาแนวทางการปรับปรุง/แก้ไข/พัฒนา ในประเด็นปัญหา/อุปสรรค ที่นำเสนอต่างๆ เพื่อนำไปปรับปรุง/แก้ไข/พัฒนาบริการ และมีการจัดทำ [รายงานการศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2566](https://lib.mju.ac.th/e-office/doccenter/file/2023/0001346.pdf) เพื่อศึกษาความคาดหวังและประเมินผลความพึงพอใจของผู้รับบริการสำนักหอสมุด ซึ่งมีผลการประเมิน ดังนี้ 1) ความคาดหวังของผู้รับบริการต่อคุณภาพบริการของสำนักหอสมุด มีค่าเฉลี่ย 4.51 อยู่ในระดับ มากที่สุด และ 2) ความพึงพอใจของผู้รับบริการต่อคุณภาพบริการของสำนักหอสมุด มีค่าเฉลี่ย 4.50 อยู่ในระดับ มากที่สุด และสำนักหอสมุดได้นำข้อเสนอแนะที่ได้รับจากการศึกษาความคาดหวังและความพึงพอใจต่อคุณภาพบริการของสำนักหอสมุด มหาวิทยาลัยแม่โจ้ ประจำปีงบประมาณ 2566 นำเสนอในคราวการประชุมคณะกรรมการบริหารสำนักหอสมุด ครั้งที่ 2/2567 วันที่ 28 พฤศจิกายน 2566 ระเบียบวาระที่ 3 เรื่องแจ้งเพื่อทราบ ข้อ 3.1.2 เรื่องสรุปผลการรับฟังเสียงผู้รับบริการ ประจำปีงบประมาณ 2566 และระเบียบวาระที่ 4 เรื่องพิจารณา ข้อ 4.8 พิจารณา[ข้อเสนอ/ความคิดเห็นที่ได้รับจากการรับฟังเสียงผู้รับบริการ ด้านบริการ](https://erp.mju.ac.th/openFile.aspx?id=NjQ3Mzg5&method=inline) เพื่อการพัฒนาและปรับปรุงตามข้อเสนอแนะที่ได้รับ

สำหรับผลการประเมิน[ความคาดหวังและความพึงพอใจต่อคุณภาพบริการของห้องสมุดมหาวิทยาลัยแม่โจ้-แพร่ เฉลิมพระเกียรติ ประจำปี 2566](https://erp.mju.ac.th/openFile.aspx?id=NjIzMDk3&method=inline)  โดยภาพรวม มีค่าเฉลี่ยความคาดหวังของผู้รับบริการ 4.18 อยู่ในระดับ มาก และค่าเฉลี่ยความพึงพอใจของผู้รับบริการ 3.87 อยู่ในระดับมาก และผลการประเมิน[ความคาดหวังและความพึงพอใจต่อคุณภาพบริการของห้องสมุดมหาวิทยาลัยแม่โจ้-ชุมพร ประจำปี 2566](https://erp.mju.ac.th/openFile.aspx?id=NjIzMDk4&method=inline) โดยภาพรวม มีค่าเฉลี่ยความคาดหวังของผู้รับบริการ 4.46 อยู่ในระดับ มากที่สุด และค่าเฉลี่ยความพึงพอใจของผู้รับบริการ 4.69 อยู่ในระดับมากที่สุด

ทั้งนี้ได้มีการรวบรวม[ผลการประเมินความพึงพอใจของผู้ใช้บริการสำนักหอสมุด 5 ปี ย้อนหลัง (ปีงบประมาณ 2562-2566)](https://maejo.link/?L=CgDK) เพื่อนำมาวิเคราะห์ความพึงพอใจ ข้อเสนอแนะ พร้อมหาแนวทางปรับปรุงแก้ไข หากเปรียบเทียบผลการประเมินในแต่ละปี พบว่า มีค่าเฉลี่ยความพึงพอใจมากขึ้นตามลำดับดังนี้

ปีงบประมาณ 2562 มีค่าคะแนนเฉลี่ย 4.01 อยู่ในระดับมาก

ปีงบประมาณ 2563 มีค่าคะแนนเฉลี่ย 4.15 อยู่ในระดับมาก

ปีงบประมาณ 2564 มีค่าคะแนนเฉลี่ย 4.34 อยู่ในระดับมากที่สุด

ปีงบประมาณ 2665 มีค่าคะแนนเฉลี่ย 4.30 อยู่ในระดับมากที่สุด

ปีงบประมาณ 2566 มีค่าคะแนนเฉลี่ย 4.50 อยู่ในระดับมากที่สุด

นอกจากนั้นแล้ว ในปีงบประมาณ 2566 สำนักหอสมุดได้มีแนวคิดที่จะพัฒนาหน่วยงานไปสู่ความเป็นเลิศ เพื่อที่จะเป็นหน่วยงานสนับสนุนการเรียนการสอนที่มีการปรับตัวอยู่ตลอดเวลา จึงได้[วางแผนดำเนินงานการเทียบเคียงสมรรถนะ](https://erp.mju.ac.th/openFile.aspx?id=NjQ2NjU3&method=inline) เรื่อง กระบวนการรับฟังเสียงของผู้รับบริการ ซึ่งเป็นกระบวนการปฏิบัติงานที่สำคัญ ที่จะได้รับทราบถึงความต้องการ ความคาดหวังของผู้รับบริการ เพื่อการจัดบริการที่ตรงกับพฤติกรรมและความต้องการของผู้รับบริการ สำนักหอสมุดได้พิจารณาคัดเลือกคู่เทียบจากห้องสมุดภายในข่ายงานห้องสมุดมหาวิทยาลัยส่วนภูมิภาค (PULINET) ที่มีขนาดองค์กรและจำนวนผู้ใช้บริการที่ใกล้เคียงกัน และมีความเป็นเลิศในด้านกระบวนการรับฟังเสียงผู้รับบริการอย่างเป็นระบบ ได้แก่ ศูนย์บรรณสารและสื่อการศึกษา มหาวิทยาลัยแม่ฟ้าหลวง โดยมีกำหนดระยะเวลาในการดำเนินการเทียบเคียงสมรรถนะ ระหว่างปีงบประมาณ 2566 ถึง ปีงบประมาณ 2567

ผลการดำเนินการในปีงบประมาณ 2566 จากการวิเคราะห์ช่องว่างของกระบวนการรับฟังเสียงผู้รับบริการ พบว่า สำนักหอสมุดมีการรายงานผลการรับฟังเสียงผู้รับบริการเมื่อจบปีงบประมาณ ซึ่งจากการเข้าเยี่ยมชม (Site Visit) เพื่อเข้าเก็บข้อมูลและสัมภาษณ์คู่เปรียบเทียบเมื่อวันที่ 18 มีนาคม 2567 คู่เปรียบเทียบมีการรายงานผลการรับฟังเสียงผู้รับบริการเป็นประจำทุกเดือนต่อคณะกรรมการบริหารของหน่วยงาน เพื่อหน่วยงานจะได้รับทราบและนำข้อเสนอแนะ/ข้อร้องเรียน ที่ได้รับไปปรับปรุงบริการได้อย่างทันท่วงที จากข้อมูลดังกล่าว สำนักหอสมุดจึงได้ปรับปรุงกระบวนการรับฟังเสียงของผู้รับบริการ ในปีงบประมาณ 2567 คือ 1) การเพิ่มการติดตามและการรายงานผลการรับฟังเสียงผู้รับบริการตามกรอบระยะเวลาที่กำหนดต่อที่ประชุมคณะกรรมการบริหารสำนักสมุด โดยมีการรายงานข้อเสนอแนะ/ความต้องการ/ความคาดหวัง/ข้อร้องเรียน ที่ได้รับเป็นประจำทุกเดือน เพื่อจะได้ดำเนินการแก้ไขและปรับปรุงบริการได้อย่างทันท่วงที และมีการรายงานผลการดำเนินงานการแก้ไข/การปรับปรุงบริการ ทุก 3 เดือน 2) เพิ่มการเก็บข้อมูลคำชมเชยเพื่อนำมาวิเคราะห์ข้อมูลเพื่อเปรียบเทียบข้อมูลในแต่ละปี และ 3) เพิ่มการติดตามสถานะของการดำเนินการแก้ไข (Tracking) ข้อเสนอแนะ/ความต้องการ/ความคาดหวัง/ข้อร้องเรียน ของระบบการประเมินความพึงพอใจของผู้รับบริการ ทำให้ทราบว่า  
การดำเนินการแก้ไขนั้นอยู่ในสถานะใดของการแก้ไข/ปรับปรุง ซึ่งจะส่งผลให้การบริหารจัดการเป็นไปอย่างมีประสิทธิภาพและสร้างความพึงพอใจแก่ผู้รับบริการ

ในส่วนของการให้[**บริการพื้นที่เพื่อการเรียนรู้**](https://lib.mju.ac.th/e-office/doccenter/file/2023/0001341.pdf)สำนักหอสมุดได้มีการพัฒนาพื้นที่และสิ่งอำนวยความสะดวก  
เพื่อสนับสนุนการผลิตบัณฑิตที่พึงประสงค์ สนับสนุนการเรียนการสอนและการเรียนรู้เพื่อให้ได้ผลลัพธ์ของการเรียนรู้  
ในแต่ละหลักสูตร ดังนั้นสำนักหอสมุดจึงได้พัฒนาพื้นที่ทั้งหมดให้เป็นพื้นที่สร้างสรรค์ เป็นจุดศูนย์รวมที่สนับสนุนและส่งเสริมให้นักศึกษาเป็นนวัตกรและผู้ประกอบการที่นักศึกษาสามารถเข้ามาใช้บริการ และได้วางแผนเพื่อกำหนดรูปแบบการบริการพื้นที่และสิ่งอำนวยความสะดวกเพื่อสนับสนุนการเรียนรู้ให้ตรงกับพฤติกรรมและความต้องการของผู้รับบริการที่เอื้อต่อการเรียน การวิจัย และคุณภาพชีวิตส่วนบุคคล และมีการบริการจัดการพื้นที่ที่สามารถยืดหยุ่นเพื่อรองรับต่อกิจกรรมและพฤติกรรมของผู้รับบริการ อีกทั้งยังได้จัดให้มี[บริการสำหรับผู้ที่มีความต้องการพิเศษ](https://lib.mju.ac.th/e-office/doccenter/file/2023/0001342.pdf) ที่สามารถเข้ามาใช้ห้องสมุดได้อย่างปลอดภัย เช่น โต๊ะนั่งอ่านที่สามารถปรับระดับความสูงได้ ทางลาด ลิฟต์ ห้องน้ำ และทางเข้าสำหรับผู้รับบริการที่นั่งรถวีลแชร์

​ ทั้งนี้ สำนักหอสมุดได้กําหนดวิสัยทัศน์การพัฒนาองค์กรให้เป็นห้องสมุดสีเขียว (Green Library) และ สํานักงาน  
สีเขียว (Green Office) ตามนโยบายมหาวิทยาลัยสีเขียวและสํานักงานสีเขียวของ มหาวิทยาลัยแม่โจ้ โดยมุ่งเน้นการส่งเสริมการอนุรักษ์พลังงานและสิ่งแวดล้อมภายในองค์กร สร้างสรรค์สภาพแวดล้อมเพื่อส่งเสริมการเรียนรู้ เรื่องการอนุรักษ์พลังงานและสิ่งแวดล้อม เพื่อจุดประกายความคิดและสร้างความตระหนักรู้ให้เกิดกับนักศึกษาและบุคลากร ในมหาวิทยาลัยแม่โจ้ ตลอดจนผู้ใช้บริการสํานักหอสมุด โดยในปี 2557 สำนักหอสมุด ได้ลงนามความร่วมมือทางวิชาการด้านการพัฒนาเครือข่ายห้องสมุดสีเขียว ในพิธีเปิดการฝึกอบรมเรื่อง   
Green Library : การบริหารจัดการห้องสมุดสีเขียว เมื่อวันที่ 25 มิถุนายน 2557 ณ อาคารเทพรัตน์วิทยาโชติ สำนักหอสมุด มหาวิทยาลัยเกษตรศาสตร์ โดยมี นางวาสนา ป้องพาล ผู้อำนวยการสำนักหอสมุด เป็นผู้ร่วมลงนามความร่วมมือทางวิชาการฯ ดังกล่าว และในปี 2560 สำนักหอสมุด ได้เข้าร่วมภาคีเครือข่ายห้องสมุดสีเขียวนำร่อง 11 แห่ง และสำนักหอสมุด มหาวิทยาลัยแม่โจ้   
เป็นหน่วยงานนำร่องเข้ารับการประเมินสู่การเป็นห้องสมุดสีเขียว (Green Library) และผ่านการประเมิน และได้รับประทานเกียรติบัตร จากพระองค์เจ้าโสมสวลี-พระวรราชาทินัดดามาส เมื่อวันที่ 23 มีนาคม 2560

และในปี 2563 สำนักหอสมุด มหาวิทยาลัยแม่โจ้ ได้ขอเข้ารับการตรวจประเมินสำนักงานสีเขียว(Green Office) ครั้งแรก ผลการตรวจประเมิน ได้รับรางวัล G- Gold ระดับดีเยี่ยม และหลังจากนั้นได้ดำเนินการส่งเสริม สนับสนุน ให้ความรู้ ความเข้าใจ และความตระหนักถึงด้านสิ่งแวดล้อมให้แก่บุคลากร ผู้ใช้บริการ และผู้ประกอบการในอาคาร มาโดยตลอด และเข้ารับการตรวจประเมินทุกๆ 3 ปี

ปี 2561 สำนักหอสมุด ได้รับการขึ้นทะเบียนเป็นห้องสมุดคาร์บอนนิวทรัลแห่งแรกในภาคเหนือ

ปี 2563 สำนักหอสมุด เข้ารับการตรวจประเมินสำนักงานสีเขียว (Green Office) เพื่อต่ออายุ ผลการประเมิน  
ได้รับรางวัล G- Gold ระดับดีเยี่ยม

ปี 2564 สำนักหอสมุด เข้ารับการตรวจประเมินห้องสมุดสีเขียว (Green Library) เพื่อต่ออายุ ผลการประเมิน "ผ่านการตรวจประเมิน"

และ ปี 2566 สำนักหอสมุดเข้ารับการตรวจประเมินสำนักงานสีเขียว (Green Office) เพื่อต่ออายุ ผลการประเมินได้รับรางวัล G- Gold ระดับดีเยี่ยม

นอกจากนี้ สำนักหอสมุดยังได้สนับสนุนให้บุคลากรเข้าร่วมการนำเสนอผลงานในการประชุมวิชาการระดับชาติ PULINET ซึ่งครั้งแรกได้กำหนดจัดขึ้นเมื่อปี 2554 โดย มหาวิทยาลัยศิลปากร เพชรบุรี เป็นเจ้าภาพในการจัดงาน จนถึงปัจจุบัน สำนักหอสมุด  
มีผลงานที่เข้าร่วมนำเสนอมาแล้ว ทั้งหมด 27 ผลงาน โดยในปี 2565 เป็นการจัดงานครั้งที่ 12 สำนักหอสมุด มหาวิทยาลัยแม่โจ้   
เป็นเจ้าภาพในการจัดงานในรูปแบบออนไลน์ มีผลงานที่ได้รับรางวัลระดับ ดี จำนวน 1 ผลงาน คือผลงานเรื่อง สันทรายดิสคัฟเวอรี่ ข้อมูลท้องถิ่นของอำเภอสันทรายความหลากหลายของวิถีชีวิต โดย นางเยาวภา เขื่อนคำ นายณรงณ์ ณรงค์ชัยปัญญา และ นายสิทธิชัย   
วิมาลา

จากนั้น ปี 2566 เป็นการจัดการประชุมวิชาการระดับขาติ PULINET ครั้งที่ 13 โดยมี สำนักหอสมุด มหาวิทยาลัยอุบลราชธานี เป็นเจ้าภาพในการจัดงาน มีผลงานที่ได้รับรางวัลระดับ ดี จำนวน 2 ผลงาน คือผลงานเรื่อง Library is everything :   
พลิกบทบาทใหม่ของห้องสมุดด้วย Library of Things โดย นางสาวลัญฉ์พิชา พิมพา นางสาวชนิดาภา ฟูไชย และ นายนุชา มณีโชติ และผลงานเรื่อง การถ่ายทอดองค์ความรู้ด้านเกษตรอินทรีย์ ด้วยการบริการวิชาการแก่ชุมชน ของสำนักหอสมุด มหาวิทยาลัยแม่โจ้   
โดย นางเยาวภา เขื่อนคำ นายสิทธิชัย วิมาลา นางสาวลัญฉ์พิชา พิมพา และ นายอเสกข์ เพ็ชรเฟื่อง

ต่อมา ปี 2567 เป็นการจัดการประชุมวิชาการระดับขาติ PULINET ครั้งที่ 14 โดยมี ศูนย์บรรณสารและสื่อการศึกษา มหาวิทยาลัยแม่ฟ้าหลวง เป็นเจ้าภาพในการจัดงาน มีผลงานที่ได้รับรางวัลระดับ ดีเด่น จำนวน 1 ผลงาน ได้แก่ผลงานเรื่อง การศึกษาและพัฒนารูปแบบการให้บริการทรัพยากรสารสนเทศ โดยใช้เทคโนโลยีโลกเสมือนจริงแบบมีส่วนร่วม โดย นางสาวสุวิชา ศรีวิชัย   
ผศ.ดร.ปิยะ พละปัญญา และ นายอเสกข์ เพ็ชรเฟื่อง และรางวัลระดับ ชมเชย จำนวน 1 ผลงาน ได้แก่ผลงานเรื่อง การจัดการข้อมูลองค์ความรู้ด้านการอนุรักษ์ทรัพยากรธรรมชาติและภูมิปัญญาท้องถิ่นเพื่อการเผยแพร่และการอนุรักษ์ข้อมูล โดย นายสิทธิชัย วิมาลา นางสาวนภัสกร โชติธนานันท์ และ ผู้ช่วยศาสตราจารย์ ดร.ณัฎฐ์พัชร เถียรวรการณ์

และในปีที่ผ่านมา มีบุคลากรสำนักหอสมุด ได้สร้างชื่อเสียง สร้างความเชื่อมั่นในการบริหารงาน การให้บริการ โดยได้รับรางวัลต่างๆ ดังนี้

1. นางอริศรา สิงห์ปัน ตำแหน่ง ผู้อำนวยการสำนักหอสมุด ได้รับรางวัลดังนี้ 1) บุคลากรสายสนับสนุนวิชาการดีเด่นของมหาวิทยาลัยแม่โจ้ ประจำปี 2565 ด้านบริหารดีเด่น 2) รางวัลบุคลากรสายสนับสนุนผู้มีผลงานดีเด่นแห่งชาติ ปขมท. ประจำปี 2566 ด้านบริหารดีเด่น และ 3) รางวัลนักศึกษาเก่าคณะมนุษยศาสตร์ มหาวิทยาลัยเชียงใหม่ดีเด่น สาขาวิชาบรรณารักษศาสตร์และสารสนเทศศาสตร์ ประจำปี 2566

2. นางสาวลัญฉ์พิชา พิมพา ตำแหน่ง บรรณารักษ์ปฏิบัติการ ฝ่ายบริการสารนิเทศ ได้รับรางวัล บุคลากรสายสนับสนุนวิชาการดีเด่น ด้านบริการดีเด่น ของมหาวิทยาลัยแม่โจ้ ประจำปี 2565

และในปี 2567 นี้ บุคลากรสำนักหอสมุด ได้รับรางวัล บุคลากรสายสนับสนุนวิชาการดีเด่น ด้านบริการดีเด่น   
ของมหาวิทยาลัยแม่โจ้ ประจำปี 2566 ได้แก่ นางเยาวภา เขื่อนคํา ตำแหน่ง นักเอกสารสนเทศ ฝ่ายจดหมายเหตุและคอลเลคชันพิเศษ

**ผลการประเมินตนเอง** 5 **:** Better Than Adequate